**Rogol** (atau **pencabulan / pemerkosaan**; Jawi: ‏**روݢول/ڤنچبولن/ڤمركوساءن**‎code: ms is deprecated ‎) adalah serangan seksual yang dianggap oleh kebanyakan orang sebagai jenayah yang sangat serius. Definasi teknikal untuk "rogol" merangkumi sebarang serangan serius dan yang merosakkan terhadap seseorang atau sekumpulan orang, tetapi dalam penggunaan sehari-harian, istilah tersebut adalah mengenai serangan seksual.

Definisi
--------

Dalam undang-undang jenayah, istilah "rogol" merujuk kepada serangan seksual yang mana penyerang memaksa mangsa yang enggan bersetuju untuk melakukan hubungan seksual. Sesetengah perundangan menggunakan istilah seperti "serangan seksual" atau "dipukul untuk seksual", dan ada juga yang mentakrifkan "rogol" sebagai serangan seksual dengan penembusan. "Rogol" boleh juga merujuk kepada hubungan seksual dengan **seorang yang rela tetapi dari segi undang-undang belum cukup umur**; ini dikenali sebagai "**rogol statutori**".

Dalam bahasa pasar, istilah "rogol dating" atau "rogol kenalan" (*acquaintance rape*) merujuk kepada perogolan yang berlaku antara individu yang berdating atau berkenalan. Rogol yang disebabkan penggunaan pukau seumpama flunitrazepam atau GHB untuk membuat mangsa mereka tidak sedar akan diri sebelum diserang dikenali sebagai "Dadah rogol janji temu" ("date rape drug"). 

Di Amerika Syarikat, "Laporan Jenayah Seragam" (*Uniform Crime Reports*) menggunakan istilah "rogol paksaan" hanya untuk meliputkan perogolan seorang wanita oleh seorang lelaki; walau bagaimanapun, badan kehakiman masing-masing boleh mentakrifkan "rogol" mereka untuk merangkumi serangan seksual keatas, ataupun oleh, mana-mana satu jantina, berikut keperluan mereka. Undang-undang mentakrifkan "rogol" dan isu berkait, seperti "usia kerelaan" (*age of consent*). berbeza di antara badan kehakiman yang berlainan.

Mahkamah Tinggi California, dalam satu kes yang melibatkan seorang wanita yang dirogol oleh seorang anggota polis, mengatakan yang berikut:

* Kami tidak meringankan kedashyatan rogol sebagai sejenis jenayah. Ia patut dicela, bukan sahaja dari segi moral dan penghinaan ke atas ketulusan dan hidup bebas seorang mangsa perempuan, tetapi juga dari segi hak mangsa untuk memilih sesiapa yang dia ingin melakukan hubungan seksual. Walaupun jenayah ini tidak seakan dengan pembunuhan manusia, ia adalah perkosaan yang paling serius ke atas seseorang. Ia juga merupakan jenayah yang kejam kerana biasanya, ia melibatkan penggunaan kuasa ataupun penggugutan untuk mengatasi kemahuan dan keupayaan mangsa menentang. Rogol sering diiringi oleh kecederaan fizikal kepada mangsa perempuan, dan juga boleh mengakibatkan kecederaan-kecederaan mental dan psikologi. Oleh sebab ia memusnahkan rasa keselamatan masyarat, ia juga mencederakan orang ramai.

*Coker v. Georgia* 433 U.S. 584, 597, 603 (1977) [53 L.Ed.2d 982, 996, 97 S.Ct. 2861] (plur. opn. of White, J.; conc. and dis. opn. of Powell, J.)]
* Seiringan dengan bentuk-bentuk serangan seksual yang lain, ia merupakan suatu perbuatan yang tidak bermaruah terhadap seseorang yang tidak boleh diperbaiki dengan sempurna, dan yang merendahkan kemanusiaan.

*Mary M. v. City of Los Angeles* 54 Cal.3d 202,222 (1991) [285 Cal.Rptr. 99; 814 P.2d 1341]
Di bawah Akta Kesalahan Seksual 2003, yang berkuatkuasa pada April 2004, istilah "rogol" didefinisikan semula. Maksud asal iaitu rogol sebagai perbuatan "bersetubuh melalui kemaluan wanita atau lubang dubur tanpa persetujuan" diubah kepada "memasukkan kemaluan lelaki ke dalam kemaluan wanita, lubang dubur atau mulut seseorang yang lain". Kesalahan perogolan boleh dikenakan hukuman maksimum penjara seumur hidup (berbeza dengan hukuman penjara 10 tahun bagi kesalahan serangan seksual dibawah statut ini, dan yang dahulunya dikenali sebagai "perbuatan tidak bermoral").

Walaupun seorang wanita yang memaksakan seorang lelaki untuk bersetubuh tidak boleh disabitkan atas kesalahan merogol, dia boleh disabitkan kesalahan "kerana menyebabkan seseorang itu melakukan perbuatan seksual tanpa persetujuan", kesalahan yang juga membawa hukuman penjara seumur hidup sekiranya ia melibatkan kemasukan ke dalam mulut, lubang dubur atau alat kelamin wanita. Statut ini juga memasukkan kesalahan seksual baru yang dikenali sebagai "serangan melalui penembusan", yang mempunyai hukuman yang sama dengan hukuman rogol, dan ia dilakukan apabila seseorang itu memasukkan, secara seksual, mana-mana bahagian badannya, atau apa-apa alat yang lain, ke dalam alat kelamin wanita atau lubang dubur, tanpa mendapat persetujuan.

Hukuman
-------

Rogol dianggap sebagai jenayah dashyat dalam kebanyakan kebudayaan dan kadangkala dihukum dengan berat oleh undang-undang. Kasi dan kaedah pengasian kimia telah digunakan bagi perogol kental (*habitual offenders*) dalam sesetengah negara. Dalam sesetengah negara lain, rogol adalah jenayah yang boleh dihukum rejam. Terdapat sejumlah kecil negara yang mana rogol dianggap dan masih dianggap boleh diterima dan digalakkan. Di beberapa kebudayaan pula, seorang mangsa rogol perempuan akan dihukum sebagai pesalah jenayah kelamin, walaupun telah terbukti dan diakui bahawa dia yang telah dirogol. Sikap sosial tentang rogol dan hukuman yang sewajarnya adalah persoalan yang masih diperdebatkan dengan bersungguh-sungguh dibeberapa kebudayaan Barat. Di negara-negara Barat, jenayah ini biasanya dihukum dengan pemenjaraan jangka panjang, yang mana hukuman tersebut merupakan hukuman yang maksimum. Pada permulaan abad ke-20an, rogol boleh mengakibatkan hukuman mati di kebanyakan negeri-negeri Amerika Syarikat. 

Menurut statistik RAINN, hanya lebih kurang enam peratus, iaitu lebih kurang satu perenam-belas daripada perogol-perogol, akan tertangkap dan dipenjarakan.

Kesan
-----

Sebagai satu bentuk serangan seksual, rogol boleh menjadi amat dahsyat, dan banyak kes serangan seksual berakhir dengan kematian mangsa. Rogol juga boleh mengakibatkan kecederaan fizikal yang serius, termasuk juga kehamilan, dan jangkitan penyakit sebaran seksual. Kesan paling biasa pada mangsa rogol adalah kesan psikologi. Pada masa dahulu, mangsa rogol dan mangsa serangan seksual yang masih hidup, biasanya, didapati terhidap Sindrom Renjutan Emosi Rogol (*Rape Trauma Syndrome* (RTS)) yang dianggap sebagai sejenis penyakit psikologi pada zaman itu. Sekarang, RTS dianggap sebagai sejenis balasan psikologi dan fisiologi yang biasa dialami oleh seorang mangsa rogol, dan bukan sejenis penyakit psikologi lagi. Ia melibatkan perasaan dosa dan malu, ketegangan, kemarahan, ketidakselesaan pada perut, dan kekadangnya kegundahan. Balasan-balasan yang dialami rapatnya dengan apa jua renjutan emosi yang dialami oleh penghidap-penghidap yang bukan mangsa rogol. Renjutan emosi psikologi telah disebut sebagai salah satu daripada alasan-alasan mengapa rogol sentiasa tidak dilaporkan kepada pihak-pihak berkuasa.

Di negara Barat, rogol yang menggunakan kekerasan dianggap sebagai kes kecemasan. Pegawai perubatan dan undang-undang profesional mengesa mangsa mendapatkan pertolongan untuk melaporkan jenayah dan mendapatkan rawatan. Kecederaan fizikal seperti pendarahan gynekologi (*gynecologic hemorrhage*) mungkin boleh berlaku. Tambahan lagi, pencegahan hamil yang cemas dan rawatan pencegahan penyakit sebaran seksual mungkin juga diperlu. Pembantu-pembantu perubatan kecemasan dan doktor-doktor terlatih dalam cara-cara menolong mangsa rogol. Ada kemungkinannya bahawa bukti-bukti seumpama sampel DNA yang boleh membantu dalam pendakwaan perogol, dapat dikutip.

Oleh kerana sifat-sifat seksual yang sensitif tentang jenayah rogol, mangsa-mangsa biasanya akan mengalami renjutan emosi psikologi yang serius. Ini memang benar di kalangan masyarakat-masyarakat yang mempunyai adat-adat kelamin yang pantang. Umpamanya, seorang perempuan, terutamanya seorang anak dara yang telah dirogol, dianggap oleh masyarakat sebagai seorang yang "rosak". Mangsa-mangsa akan terpaksa menderita seorang diri dan dilarang berkahwin, ataupun mungkin akan diceraikan sekiranya dia sudah berkahwin. Mangsa rogol juga mungkin berasa "kotor" ataupun berasa bahawa dia yang bersalah.

Proses penghukuman perogol biasanya dihalangi oleh kesan-kesan psikologi yang lebih kurang sama. Mangsa-mangsa kerapkalinya berasa malu apabila mereka ingin mewajahkan apa yang terjadi (terutamanya, jika mangsa perempuan dikena melaporkan kejadian kepada pegawai lelaki). Tambahan lagi, soalan-soalan sensitif dan pemeriksaan perubatan yang diperlu untuk pendakwaan akan menyebabkan mangsa tidak selesa. Di masyarakat-masyarakat yang tidak mengakui kaum perempuan sebagai penduduk-penduduk yang setanding dengan kaum lelaki, proses ini akan memberatkan lagi kepayahan mangsa-mangsa wanita.

Kekurangan pelaporan
--------------------

Pada tahun 2001, hanya 39 peratus kes rogol dan serangan seksual di Amerika Syarikat dilaporkan kepada pihak penguatkuasa — satu pertiga, menurut Penyelidikan Pengorbanan Jenayah Nasional Tahun 1999. Alasan yang paling biasa diberikan oleh mangsa-mangsa ialah bahawa hal itu adalah hal peribadi dan juga kerana mereka takut akan pembalasan oleh penyerang.

Kaum-kaum advokasi yang berkaitan dengan rogol telah mengemukakan beberapa cara untuk meningkatkan pelaporan serangan seksual, yang mana kebanyakannya bertujuan semata-mata untuk mengurangkan renjutan emosi psikologi yang dialami oleh mangsa rogol berikutan serangan. Pada masa sekarang, banyak bahagian polis telah menggunakan pegawai wanita untuk mengendalikan kes-kes rogol. Kaum-kaum advokasi telah juga membuat permintaan bahawa proses perundangan dirahsiakan; telah menjadi satu kebiasaan di kalangan wartawan Amerika Syarikat yang mana mereka menyembunyikan nama mangsa rogol dalam laporan berita mereka.

Sebilangan kaum-kaum advokasi juga mengendalikan talian panas untuk memberi nasihat dan rawatan kecemasan psikologi. Di negara Amerika Syarikat, talian panas yang termashyur ialah talian yang dikendalikan oleh RAINN, iaitu akronim bahasa Inggeris untuk "Rangkaian Nasional Rogol, Penyiksaan dan Zina Sebaka". Hanya RAINN sahaja yang membekalkan talian percuma 24 jam yang sulit di Amerika Syarikat. Nombor telefonnya ialah 1-800-656-HOPE.

Rogol tahanan
-------------

Penyelidikan yang dilaksanakan oleh Cindy Struckman-Johnson dan David Struckman-Johnson daripada University of South Dakota telah mendapati bahawa 22-25 peratus banduan lelaki di Amerika Syarikat adalah mangsa serangan seksual, 10 peratus pernah dirogol, dan 6 peratus pula mangsa rogol bergilir-gilir. Khususnya, banduan wanita mudah diserang oleh pengawal-pengawal dan kakitangan-kakitangan, dan kejadian ini telah dicela oleh Amnesti Antarabangsa and Human Rights Watch.

Rogol antara lelaki di kawasan kebudayaan Barat dianggap terjadi, khasnya, di penjara-penjara dan pusat-pusat tahanan, dan juga dalam perhubungan jantina sesama. Kadarnya di kawasan kebudayaan bukan Barat tidak dapat diketahui.

* *Rujukan*: Rogol Banduan: Undang, Polisi dan Sains

Rogol bergilir-gilir
--------------------

"Rogol bergilir-gilir" terjadi apabila sekumpulan orang mengambil bahagian dalam perogolan seorang mangsa, biasanya sekumpulan lelaki terhadap seorang perempuan. Ia dipandangkan sebagai lebih mencederakan kepada mangsa rogol dari segi psikologi, dan dikenakan **hukuman yang lebih berat** daripada rogol perseorangan di sebahagian bidang kuasa.

Rogol dan penyiksaan seksual
----------------------------

Di negara-negara yang mana penyiksaan tidak diambil berat ataupun diterima sebagai kelakuan yang biasa bagi pihak polis dan pihak keselamatan, rogol orang tahanan lelaki dan perempuan sering berlaku. Ia biasanya digunakan untuk 'melembutkan' orang tahanan bagi pemisitan ataupun untuk menakutkan mereka supaya mematuhi peraturan. Dalam masyarakat yang mempunyai pantang sosial yang teguh, penyiksaan seksual biasanya digunakan untuk memusnahkan amanah dan pengaruh pembangkang-pembangkang politik.

Rogol dalam keadaan ini sentiasa mempunyai kesan negatif yang lebih dalam daripada serangan seksual yang biasa berlaku. 

*Lihat juga*: penghinaan

Rogol statutori
---------------

"Rogol statutori" ialah sejenis jenayah persetubuhan yang melibatkan seorang yang dibawah usia kerelaan. Istilah ini kebanyakannya digunakan di Amerika Syarikat. Ia digelarkan begitu kerana ia dianggap sebagai rogol dibawah statut, dan bukannya berdasarkan prinsip "Common Law". 

Oleh sebab negara mempunyai tanggungjawab untuk melindungi kanak-kanak, ia telah mengisytiharkan bahawa kanak-kanak di bawah usia yang ditentukan tidak berupaya memberi keizinan yang berpengetahuan. Walaupun kanak-kanak bersetuju dan rela dengan kegiatan seksual yang dilakukan terhadap mereka, perbuatan itu masih lagi dianggap sebagai rogol. Undang-undang negara banyak berbeza dalam definisi "rogol statutori". Ada yang mengecualikan perogol kanak-kanak, dan juga ada yang mengecualikan perogol yang berkahwin dengan kanak-kanak berkait sebelum didakwa.

Rogol kenalan
-------------

Menurut hukum, tiada perbezaannya diantara rogol yang dilakukan oleh orang yang tidak dikenali dengan rogol yang dilaksanakan oleh orang-orang kenalan, kawan-kawan dan pencinta-pencinta. Walau bagaimanapun, terdapatnya kesukaran mendakwa seorang penyerang yang dikenali, tetapi sekiranya terbukti, jenayah akan dilayankan dengan cara yang sama.

Dari segi sosial, isu rogol kenalan adalah amat rencam. Bukti-bukti yang sedia ada menunjukkan bahawa kemungkinan seorang mangsa rogol yang berkenalan dengan penyerangnya adalah lebih besar daripada yang tidak.  Diarkibkan 2011-07-17 di Wayback Machine

Terdapat banyak benar perdebatan bertentangan dengan apa yang dikira sebagai keizinan yang sempurna di dalam perhubungan seksual. Betapa nyatakah keizinan diperlu, betapa kerapkah keizinan perlu dipastikan, dan apakah yang dikira sebagai keupayaan yang kurang (biasanya disebabkan oleh dadah dan alkohol) adalah isu-isu yang tidak dapat mencapai penyelesaian. Perdebatan-perdebatan ini sentiasa dibahaskan dari segi moral dan kesusilaan, dan sebagai isu undangan, kesilapan pemahaman keizinan selalu dikemukakan sebagai pembelaan oleh kerana jenayah rogol hanya boleh didakwa sebagai jenayah yang berniat.

"Rogol" antara golongan binatang
--------------------------------

Sebahagian binatang nampaknya berkelakuan seakan-akan rogol manusia, terutamanya penggabungaan persetubuhan dengan serangan yang ganas, seperti yang terlihat di golongan itik dan angsa.

Sungguh payah hendak menentukan sejauh mananya, gagasan rogol boleh digunakan pada persetubuhan binatang, disebabkan kriteria untuk menentukan rogol di kalangan manusia ialah ketiadaannya keizinan yang berpengetahuan, yang mana ia sukar ditentukan di golongan binatang.

Walau bagaimanapun, adalah nyata bahawa kekadangnya, seekor binatang akan mendekati binatang yang lain untuk menembusinya, yang mana jelas juga bahawa binatang yang lain itu tidak ingin dan melarikan diri. Ini telah menyebabkan sebahagian orang yang berpendapat bahawa penembusan paksaan di kalangan binatang adalah kelakuan yang "semulajadi", dan mengikut logik ini, rogol di kalangan manusia ada kemungkinannya merupakan kelakuan yang "semulajadi" juga. Ini adalah satu perkara yang menimbulkan banyak perselisehan.

Rujukan
-------

* Gowaty, P.A. and N. Buschhaus. 1997. Fungsi-fungsi persetubuhan ganas and paksa di kalangan burung-burung: Penentangan burung betina dan hipotesis CODE. Ahli Zoologi Amerika Syarikat (dalam percetakan).

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Rogol*** |

* Kesihatan Seksual - rogol
* Statistik probabiliti yang disusun oleh NCPA daripada statistik Jabatan Kehakiman Amerika Syarikat]
* Akta Kesalahan-kesalahan Seksual Britain 2003